Document ID: 31990D0359

*****
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
της 3ης Απριλίου 1990
σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά τη χρησιμοποίηση των πιστώσεων του προϋπολογισμού του για το οικονομικό έτος 1988
(90/359/ΕΟΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
- Έχοντας υπόψη:
- τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,
- την απόδοση λογαριασμών όσον αφορά τα έσοδα και τις δαπάνες του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 1988 καθώς και τη σχετική έκθεση του Ελεγκτικού Συνεδρίου,
- την απόφαση του Συμβουλίου της 12ης Μαρτίου 1990 (έγγρ. C 3-85/90),
- την έκθεση της Επιτροπής Ελέγχου του Προϋπολογισμού (έγγρ. A 3-69/90),
1. Λαμβάνει γνώση των κατωτέρω αριθμητικών στοιχείων όσον αφορά τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας:
Οικονομικό έτος 1988
(σε Ecu)
Έσοδα 6 507 935,03
1. Επιχορήγηση της Επιτροπής των Ευρωπαϊκών Κοινοτήτων 6 385 990,78
2. Τραπεζικοί τόκοι 57 215,21
3. Λοιπά έσοδα 64 789,04
Δαπάνες
1. Τελικές πιστώσεις του προϋπολογισμού 6 900 000,00
2. Αναλήψεις υποχρεώσεων 6 707 024,12
3. Μη χρησιμοποιηθείσες πιστώσεις (1-2) 192 975,88
4. Πληρωμές 5 253 399,02
5. Μεταφορές πιστώσεων από το προηγούμενο έτος 1 593 544,91
6. Πληρωμές από μεταφερθείσες πιστώσεις 1 373 908,09
7. Μεταφερθείσες από το προηγούμενο έτος (5-6) και ακυρωθείσες πιστώσεις 219 636,82
8. Πιστώσεις μεταφερθείσες από το 1988 στο 1989 1 453 625,10
9. Ακυρωθείσες πιστώσεις (1-4-8) 192 975,88
2. Ζητεί να τροποποιηθούν χωρίς καθυστέρηση οι δημοσιονομικές διατάξεις που αφορούν στο κέντρο, όπως απαιτείται από τον αναθεωρημένο Δημοσιονομικό Κανονισμό για τον γενικό προϋπολογισμό των Ευρωπαϊκών Κοινοτήτων.
3. Λαμβάνει υπόψη τη σύσταση που διατύπωσε το Ελεγκτικό Συνέδριο ότι το ίδρυμα πρέπει να υιοθετήσει ένα σύστημα αναλυτικής λογιστικής με σκοπό την κατά ερευνητικό στόχο διευκόλυνση της έρευνας και ζητεί να αναληφθεί από το κέντρο η δοκιμαστική εφαρμογή μιας τέτοιας λογιστικής μεθόδου για να εξακριβωθεί η αποτελεσματικότητά της.
4. Εκφράζει την ικανοποίησή του για την περιεκτική έκθεση που υπέβαλε το ίδρυμα ανταποκρινόμενο στην απόφαση για τη χορήγηση απαλλαγής όσον αφορά το οικονομικό έτος 1987.
5. Αναμένει από το Διοικητικό Συμβούλιο να εκδώσει σύσταση όσον αφορά τον πιο πρόσφορο καταμερισμό των εκδοτικών εργασιών μεταξύ εκείνων που πραγματοποιούνται από το ίδιο το ίδρυμα και εκείνων που δίδονται σε εξωτερικούς συνεργάτες με σύμβαση. 6. Χορηγεί στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, με βάση την έκθεση του Ελεγκτικού Συνεδρίου απαλλαγή όσον αφορά την απόδοση των λογαριασμών για το οικονομικό έτος 1988.
7. Αναθέτει στον Πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο και την Επιτροπή καθώς και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).
Στρασβούργο, 3 Απριλίου 1990

Labels: 2
4
15